Ο **Αθλητικός Όμιλος Φρεαττύδας Πορφύρας** είναι ελληνικό αθλητικό σωματείο που δραστηριοποιείται στην περιοχή της Φρεαττύδας, στον Πειραιά, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1957 και αγωνίζεται με χρώματα το κόκκινο και το μαύρο. Αντλεί το όνομά του από τον ποιητή Λάμπρο Πορφύρα, εξέχουσα προσωπικότητα της περιοχής. Διατηρεί ενεργά τμήματα ποδοσφαίρου, καλαθοσφαίρισης και πετοσφαίρισης για αθλητές και αθλήτριες όλων των ηλικιακών ομάδων, ενώ στο παρελθόν διέθετε και τμήμα κολύμβησης.

Ίδρυση
------

Ο Αθλητικός Όμιλος ιδρύθηκε το 1957 στην περιοχή της Φρεαττύδας ως αμιγώς ποδοσφαιρικό σωματείο από μία συνοικιακή παρέα. Ως επωνυμία επιλέχθηκε το όνομα ενός ποιητή που μεγάλωσε και έζησε στην περιοχή, του Λάμπρου Πορφύρα (1879-1932). Πρωτεργάτης της προσπάθειας υπήρξε ο Γεράσιμος Βουλάς, επί σειρά ετών Πρόεδρος του συλλόγου στη μετέπειτα πορεία του.

Στις 10 Φεβρουαρίου 1958, με την απόφαση Νο 380/10.2.1958 του Πρωτοδικείου Πειραιά εγκρίθηκε η ίδρυση του Α.Ο.Φ. Πορφύρας με αντικείμενο το ποδόσφαιρο. Στις 23 Φεβρουαρίου πραγματοποιήθηκε Συνέλευση από τη Διοικούσα Επιτροπή με θέμα την ίδρυση του Ομίλου. Στις 17 Αυγούστου έλαβε χώρα η Πρώτη Γενική Συνέλευση. «…Υπόλοιπον εις χείρας Ταμίου δρχ. 722».

Τα πρώτα γραφεία του Πορφύρα στεγάστηκαν σε οίκημα που παραχώρησε ο φίλαθλος Πρ. Πανταλέων στην Ακτή Θεμιστοκλέους 38.

Τμήμα ποδοσφαίρου ανδρών
------------------------

### Ιστορική αναδρομή

Οι πρώτες προπονήσεις του Πορφύρα πραγματοποιούνταν στο Γήπεδο του Δήμου Νέου Φαλήρου και αργότερα σε περιφερειακά γήπεδα του Πειραιά. Μετά το 1960 και με πρωτομάστορα το Μιχάλη Τοξόπουλο, ξεκίνησε η προσπάθεια για την κατασκευή γηπέδου.

Το 1962 παραχωρήθηκε από το Υπουργείο Οικονομικών ο χώρος του σημερινού ανοικτού γηπέδου, γνωστός τότε ως «Κτήμα Λουβάρη». Τα πρώτα αρχιτεκτονικά σχέδια συντάχθηκαν από το Γιώργο Κωνσταντάρα, τέως Πρόεδρο της ομάδας. Συνηγόρησε δε θετικά ο τότε Υπουργός Πολιτισμού, Σάββας Παπαπολίτης, καθώς και ο «Εξωραϊστικός Πολιτιστικός Σύλλογος Πειραϊκής Χερσονήσου». Η σχετική άδεια από την Αρχαιολογική Υπηρεσία δόθηκε το 1965. Μειοδοτικός διαγωνισμός για την επιχωμάτωση και επίστρωση του γηπέδου διεξήχθη το Φεβρουάριο του 1967, ενώ ανάθεση σε εργολάβο έλαβε χώρα τον Ιανουάριο του 1967. Μετά από μακροχρόνιους αγώνες, εγκαινιάστηκε το 1968-69 το ανοικτό γήπεδο στα «βράχια της Πειραϊκής». Το 1970 εγκαταστάθηκαν στο ανοικτό γήπεδο οι ηλεκτρομηχανολογικές εγκαταστάσεις στο ανοικτό γήπεδο, με τις εργασίες να κλείνουν οριστικά το 1974. Συμπληρωματικά, το γήπεδο περιφράχθηκε το 1983 και επεκτάθηκε το τερέν του το 1984.

Στα τέλη της δεκαετίες του 1970 η ομάδα ανέβηκε δύο κατηγορίες στο τοπικό πρωτάθλημα της Ε.Π.Σ. Πειραιώς. Το 1980 το ποδοσφαιρικό τμήμα συμπληρώθηκε με Τμήμα Εφήβων και Παιδική Ακαδημία.

Το 1981 ο Πορφύρας επιλέγεται ως αντίπαλος της Εθνικής Ελλάδος, για φιλικό αγώνα προετοιμασίας για την αναμέτρηση της τελευταίας με την Εθνική Γιουγκοσλαβίας στα πλαίσια των προκριματικών του Παγκοσμίου Κυπέλλου του 1982.

Το 1982 η ομάδα ανεβαίνει στην Α' Κατηγορία Πειραιώς.

Την αγωνιστική περίοδο 2000-01 ο σύλλογος επέστρεψε στη Β' Κατηγορία Πειραιά.

### Διακεκριμένοι ποδοσφαιριστές

* Γιάννης Γκαρώνης
* Ανδρέας Πολέμης
* Γιώργος Σαρρής

Τμήμα καλαθοσφαίρισης ανδρών
----------------------------

### Ιστορική αναδρομή

Το ανδρικό τμήμα καλαθοσφαίρισης ιδρύθηκε δύο χρόνια μετά από εκείνο του ποδοσφαίρου, το 1959, υπό την Προεδρία του Σπύρου Γουζούαση.

Στα πρώτα του βήματα εντάχθηκε στο Πρωτάθλημα της Β' Κατηγορίας Αττικής που διοργάνωνε ο Σ.Ε.Γ.Α.Σ. για ανέλθει αργότερα στην Α' Κατηγορία. Ακαδημίες αγοριών δημιουργήθηκαν οργανωμένα για πρώτη φορά το 1977.

Την αγωνιστική περίοδο 1983-84 ο Πορφύρας διαγωνίστηκε για πρώτη φορά στην ιστορία του στη Β' Εθνική Κατηγορία.

Την αγωνιστική περίοδο 1998-99 ο Πορφύρας κατέκτησε το Κύπελλο Ανδρών της Ε.Σ.ΚΑ.Ν.Α.

#### Παρουσία στη Γ' Εθνική (2000-2004)

Την αγωνιστική περίοδο 2000-01, μετά από ένα μεγάλο χρονικό διάστημα στις Τοπικές Κατηγορίες, κατόρθωσε να προσθέσει στην τροπαιοθήκη του το Πρωτάθλημα της Α' Κατηγορίας Ε.Σ.ΚΑ.Ν.Α. με αποτέλεσμα να ανέλθει στους Ομίλους της Γ' Εθνικής Κατηγορίας.

Τη χρονιά που ακολούθησε, 2001-02, έχοντας συλλέξει 13 νίκες και 13 ήττες απέναντι σε 13 αντιπάλους, ο σύλλογος κατέλαβε την 7η θέση του τελικού βαθμολογικού πίνακα του 1ου Ομίλου Νότου. Κατά συνέπεια πέτυχε τον πρωταρχικό στόχο της παραμονής στην κατηγορία. Την ίδια περίοδο απέκτησε μόνιμη έδρα, καθώς μέχρι τότε δε διέθετε στην περιοχή του Κλειστό Γυμναστήριο, οπότε ήταν αναγκασμένος να δίνει τους εντός έδρας αγώνες του μακρυά από τη Φρεαττύδα (Καμίνια, Παπαστράτειο και αλλού).

Η επόμενη χρονιά, 2002-03, αποτελεί και την πιο επιτυχημένη στην πρόσφατη ιστορία της ομάδας, εφόσον κατάφερε να σκαρφαλώσει στην 3η θέση της κατάταξης στον ίδιο Όμιλο. Ο απολογισμός του ήταν 17 νίκες και 9 ήττες, χωρίς να πετύχει την άνοδο σε ανώτερη κατηγορία.

Παρά τις υψηλές προσδοκίες που δημιούργησε το αποτέλεσμα αυτό, την περίοδο 2003-04 ο Πορφύρας παρουσίασε φτωχότερες αποδόσεις. Έχοντας μετακομίσει στο 2ο Όμιλο Νότου, συγκέντρωσε 7 νίκες και 17 νίκες απέναντι σε 12 αντιπάλους, τερματίζοντας στη 12η θέση της τελικής κατάταξης. Με τον τρόπο αυτό επέστρεψε στο οικείο του Τοπικό Πρωτάθλημα.

#### Επόμενη άνοδος στη Γ' Εθνική (2009-2012)

Η επόμενη αξιοσημείωτη χρονιά σταθμός στην ιστορία του συλλόγου ήταν το 2009-10 οπότε και κατέκτησε το νταμπλ σε Τοπικό Επίπεδο, κατακτώντας τόσο το Πρωτάθλημα της Α΄Κατηγορίας Ε.Σ.ΚΑ.Ν.Α. όσο και το Κύπελλο Ανδρών της ίδιας Ένωσης. Καθήκοντα προπονητή ασκούσε τότε ο Βαγγέλης Πεταλάς με συνεργάτη το Γιώργο Καλοίδη. Στο Μεγάλο Τελικό του Κυπέλλου η ομάδα της Φρεαττύδας επικράτησε του Εθνικού Πειραιώς με σκορ 71-67 σε αγώνα που διεξήχθη στις 12 Φεβρουαρίου 2010. Πρώτος σκόρερ (29 πόντοι) και πολυτιμότερος παίκτης (M.V.P.) αναδείχθηκε ο Θέμης Φωτόπουλος (νταμπλούχος και πρώτος σκόρερ της Κατηγορίας με τον Εθνικό την περασμένη χρονιά).

Την επόμενη αγωνιστική περίοδο 2010-11 ο Πορφύρας είχε πειστική παρουσία στον 1ο Όμιλο Νότου της Γ' Εθνικής, συγκεντρώνοντας 15 νίκες και 11 ήττες απέναντι σε 13 αντιπάλους. Τελικά τερμάτισε στην 4η θέση, ως πρώτος τριπλής ισοβαθμίας με τον Κεραυνό Αιγίου και το Μίλωνα. Ωστόσο τη χρονιά 2011-12, η μετακόμιση στο 2ο Όμιλο Νότου αποδείχθηκε για άλλη μια φορά πηγή ατυχίας για την ομάδα. Με τις ομάδες των Ομίλων να έχουν μειωθεί κατά δύο βάσει νεών κανονισμών, ο Πορφύρας τερμάτισε στη 10η θέση της τελικής βαθμολογίας, με 7 νίκες και 15 ήττες, γνωρίζοντας ξανά τον υποβιβασμό.

#### Πρόσφατη ιστορία (2012-σήμερα)

Κάνοντας νέο ξεκίνημα στην Α' Κατηγορία της Ε.Σ.ΚΑ.Ν.Α. ο Πορφύρας συλλέγει την περίοδο 2012-13 12 νίκες και 14 ήττες, με αποτέλεσμα να βρεθεί στην 8η θέση του τελικού βαθμολογικού πίνακα. Την επόμενη χρονιά, 2013-14, βελτίωσε την επίδοση αυτή φτάνοντας μέχρι την 4η θέση της κατάταξης με 15 νίκες και 11 ήττες.

### Διακεκριμένοι καλαθοσφαιριστές

* Γιάννης Γκαρώνης
* Ανδρέας Πολέμης
* Θέμης Φωτόπουλος

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Α.Ο.Φ. Πορφύρας λαμβάνει μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Νότιας Αττικής.

Έδρα του Πορφύρα είναι το Κλειστό Γυμναστήριο «Παναγιώτης Σαλπέας», χωρητικότητας 300 θεατών. Πρόεδρος του συλλόγου είναι ο Κανάκης Τσιριγωτάκης, γενικός αρχηγός ο Γιάννης Παπαδημητρίου και έφορος του τμήματος ο Γιώργος Ανυφαντής. Καθήκοντα πρώτου προπονητή διατηρεί από το Μάιο του 2013 ο Κώστας Κλιγκόπουλος. Το ρόστερ του Πορφύρα Φρεαττύδας για την αγωνιστική περίοδο 2014-15 συνθέτουν οι παρακάτω αθλητές:

  


| Α.Ο.Φ. Πορφύρας - Roster 2014-15 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Πέτρος Βαμβακάρης | 4-5 |  |  |
|  |  | Αλέξης Βούτας | 2-3 |  |  |
|  |  | Χρήστος Δελέγκος | 2 |  |  |
|  |  | Μάικ Ευαγγελίτσης | 5 |  |  |
|  |  | Γιώργος Καλαμαράς | 3-4 |  |  |
|  |  | Μιχάλης Καλής | 1-2 |  |  |
|  |  | Τέλης Κωνσταντίνου | 3-4 |  |  |
|  |  | Πάρης Λιάδης | 4-5 |  |  |
|  |  | Νίκος Μαγγανάς | 2-3 |  |  |
|  |  | Μιχάλης Οικονόμου | 1 |  |  |
|  |  | Χρήστος Παλτόγλου | 3-4 |  |  |
|  |  | Χρόνης Στουραΐτης | 3-4 |  |  |
|  |  | Λευτέρης Χαραλαμπίδης | 1-2 |  |  |
|  |  | Κώστας Χατζηδημητρίου | 3-4 |  |  |

|  |
| --- |
| Προπονητής: Κώστας Κλιγκόπουλος  |
|  |
| *Ενημέρωση: 8 Νοεμβρίου 2014* |

### Τμήματα υποδομής

Την αγωνιστική περίοδο 1987-88 το Τμήμα Παίδων του συλλόγου διαγωνίστηκε στο Πανελλήνιο Πρωτάθλημα που διεξήχθη στην Κατερίνη, τερματίζοντας στη 2η θέση πίσω από τον τροπαιούχο ΠΑΟΚ (από τον οποίο ηττήθηκε με σκορ 86-58).

Τμήμα καλαθοσφαίρισης γυναικών
------------------------------

### Ιστορική αναδρομή

Η απόφαση για τη δημιουργία γυναικείου τμήματος καλαθοσφαίρισης ελήφθη στις 23 Νοεμβρίου 1976, ενώ την επόμενη χρονιά δημιουργήθηκαν και ακαδημίες κοριτσιών. Πρώτος έφορος ορίστηκε ο Αργύρης Ματιάτος.

Την αγωνιστική περίοδο 1979-80, όπως και το 1982-83, η ομάδα ολοκλήρωσε τις αγωνιστικές της υποχρεώσεις για το Πρωτάθλημα της Ε.Σ.Κ.Α. στη 2η θέση. Την περίοδο 1984-85 έλαβε μέρος στη νεοσύστατη Α' Εθνική Κατηγορία, καταλαμβάνοντας την 5η θέση στην τελική βαθμολογία.

Την αγωνιστική περίοδο ο Πορφύρας 2006-07 κατέκτησε το Κύπελλο Γυναικών της Ε.Σ.ΚΑ.Ν.Α. Στον Τελικό του θεσμού η ομάδα της Φρεαττύδας νίκησε τον Κρόνο Αγίου Δημητρίου με σκορ 61-59. Προπονητής του συλλόγου ήταν ο Γιώργος Λειβάδης, ενώ πολυτιμότερη παίκτρια (MVP) του Τελικού αναδείχθηκε η Ματίνα Δελητζά, η οποία σημείωσε 25 πόντους.

Την αγωνιστική περίοδο 2007-08, οπότε και προπονήτρια του συλλόγου ήταν η Ντορίτα Δέδε, ο σύλλογος ολοκλήρωσε τις αγωνιστικές του υποχρεώσεις στην 10η θέση της τελικής βαθμολογίας. Τη χρονιά αυτή δεν διεξήχθησαν Playoffs, κατ' επέκταση αυτή ήταν και η τελική εικόνα της χρονιάς. Την επόμενη περίοδο, 2008-09, οι επιδόσεις του συλλόγου βελτιώθηκαν θεαματικά με αποτέλεσμα να καταλάβει την 3η θέση της τελικής βαθμολογικής κατάταξης.

Την επόμενη χρονιά, 2009-10, στο τέλος της κανονικής περιόδου ο Πορφύρας κατέλαβε τη 2η θέση της βαθμολογίας πίσω από την Τερψιθέα Γλυφάδας, κερδίζοντας μία θέση στη διαδικασία των Playoffs. Στους προημιτελικούς αντιμετώπισε την ομάδα της Καστέλλας, το εμπόδιο της οποίας κατάφερε να ξεπεράσει κάνοντας το 2-0 στη μεταξύ τους σειρά. Στη συνέχεια κλήθηκε να πράξει το ίδιο απέναντι στους Κυρίαρχους Παλαιάς Κοκκινιάς. Χρειάστηκαν τρία παιχνίδια, και δύο εκτός έδρας νίκες των Κυρίαρχων για να μείνει ο Πορφύρας εκτός τελικού, με το τελευταίο παιχνίδι να σημαδεύεται από βίαια επεισόδια.

Τον Ιούνιο του 2010 η Δέδε αποχώρησε από τον πάγκο του Πορφύρα, μετά από τρία χρόνια, εφόσον διαφώνησε με τους διοικούντες της ομάδας για θέματα μεταγραφικού σχεδιασμού. Την διαδέχθηκε η μέχρι εκείνη τη στιγμή αθλήτρια του συλλόγου, Μαρία Γανωτή, στο ντεμπούτο της ως προπονήτρια. Στη διάρκεια της αγωνιστικής περιόδου 2010-11 η ομάδα δεν πραγματοποίησε εμφανίσεις ανάλογες με εκείνες των προηγούμενων ετών, με αποτέλεσμα να τερματίσει στη 13η θέση της τελικής κατάταξης.

Έκτοτε ο σύλλογος δεν έχει δηλώσει συμμετοχή στο Πρωτάθλημα Γυναικών της Ε.Σ.ΚΑ.Ν.Α. με το τμήμα να λειτουργεί μόνο σε επίπεδο υποδομών.

### Διακεκριμένες καλαθοσφαιρίστριες

* Σοφία Κλιγκοπούλου

Τμήμα πετοσφαίρισης γυναικών
----------------------------

### Ιστορική αναδρομή

Το γυναικείο τμήμα πετοσφαίρισης ιδρύθηκε το 1991. Πρώτος έφορός του ορίστηκε ο Μανώλης Κελέκος.

Την αγωνιστική περίοδο 2000-01 ο Πορφύρας καταφέρνει να λάβει εισιτήριο ανόδου στη Β' Κατηγορία της Ε.Σ.ΠΕ.Δ.Α. και λίγο αργότερα στην Α' Κατηγορία. Έπειτα υποβιβάστηκε, για να επιστρέψει σε αυτή τη χρονιά 2004-05.

Την περίοδο 2007-08 η ομάδα αναδείχθηκε Κυπελλούχος Ε.Σ.ΠΕ.Δ.Α. ενώ στα πλαίσια του Πρωταθλήματος της Α' Κατηγορίας της Ένωσης κατέλαβε τη 2η θέση της τελικής κατάταξης της κανονικής περιόδου. Κατόπιν έλαβε μέρος στη διαδικασία των Playoffs από όπου θα προέκυπτε ο σύλλογος που θα ανέβαινε στην Α2 Εθνική Κατηγορία.

Έχοντας παραμείνει στο τοπικό Πρωτάθλημα της Ε.Σ.ΠΕ.Δ.Α. ο σύλλογος συνέχισε τη δυναμική του πορεία τα δύο επόμενα χρόνια, πετυχαίνοντας να κατακτήσει ξανά τη 2η θέση της τελικής βαθμολογίας, τόσο το 2008-09 όσο και το 2009-10. Εξίσου συνεπής στάθηκε και στο θεσμό του Κυπέλλου, αγωνιζόμενος στον Τελικό την πρώτη από τις δύο χρονιές, και επαναλαμβάνοντας την επιτυχία της κατάκτησής του την δεύτερη από αυτές.

Την αγωνιστική περίοδο 2010-11 ο Πορφύρας υποχώρησε ελαφρώς, φτάνοντας όχι υψηλότερα απο την 3η θέση στην τελική κατάταξη του Πρωταθλήματος. Ωστόσο, η επόμενη χρονιά, 2011-12, αποδείχθηκε ιστορική για το σύλλογο εφόσον αναδείχθηκε Πρωταθλητής Ε.Σ.ΠΕ.Δ.Α. και κατά συνέπεια έλαβε και το εισιτήριο ανόδου στην Α2 Εθνική Κατηγορία.

Στην παρθενική περίοδο του συλλόγου στην κατηγορία, 2012-13, ο Πορφύρας επέδειξε αξιοσημείωτο δυναμισμό για νεοφώτιστη ομάδα, συλλέγοντας 14 νίκες και 2 ήττες (44-19 σετ). Παρ' όλα αυτά δεν κατάφερε να ανέλθει στην κορυφαία κατηγορία, εφόσον τερμάτισε στη 2η θέση του 2ου Ομίλου πίσω από τους πρωτοπόρους Ίωνες. Προπονητής τη χρονιά αυτή ήταν ο Κώστας Γκούντας, γενικός αρχηγός ο Μανώλης Κελέκος και έφορος ο Νίκος Δελαγραμμάτικας.

Την επόμενη χρονιά, 2013-14, η ομάδα εντάχθηκε στο δυναμικό του 1ου Ομίλου της ίδιας κατηγορίας, στα πλαίσια του οποίου τερμάτισε στην 4η θέση του τελικού βαθμολογικού πίνακα με 12 νίκες και 8 ήττες (44-33 σετ).

Κατά την αγωνιστική περίοδο, 2017-18, ο Α.Ο.Φ. Πορφύρας έλαβε μέρος στο Πρωτάθλημα της Α1 Εθνικής Κατηγορίας για δεύτερη φορά στην ιστορία του.

### Ευρωπαϊκή συμμετοχή

Την περίοδο 2018-19 ο Πορφύρας κατέκτησε την έκτη θέση στο Πρωτάθλημα της Α1 Εθνικής Κατηγορίας, κάτι που οδήγησε στην πρώτη του συμμετοχή σε ευρωπαϊκή διοργάνωση. Συγκεκριμένα, ο Πορφύρας δήλωσε συμμετοχή στο CEV Challenge Cup. Ωστόσο, δεν χρειάστηκε να ταξιδέψει καν έξω από την πόλη του, αφού κληρώθηκε με τον συντοπίτη του Ολυμπιακό. Ηττήθηκε και στις δύο αναμετρήσεις με 3-0 σετ.

### Τρέχουσα αγωνιστική περίοδος

Την περίοδο 2021-22 ο Πορφύρας αγωνίζεται στην πρώτη κατηγορία, Volleyleague γυναικών.

Έδρα του Πορφύρα είναι το Κλειστό Γυμναστήριο «Παναγιώτης Σαλπέας», χωρητικότητας 300 θεατών. Πρόεδρος του συλλόγου είναι ο Κανάκης Τσιριγωτάκης, έφορος του τμήματος ο Νίκος Δελαγραμμάτικας και γενικός αρχηγός του τμήματος ο Μανώλης Κελέκος. Καθήκοντα πρώτου προπονητή διατηρεί ο Βασίλης Πανδής με βοηθό προπονήτρια την Πόπη Καλλή. Στο τέλος της περιόδου 2021-2022 ο Πορφύρας μετά από πέντε χρόνια υποβιβάστηκε στην Pre League. 

Α.Ο.Φ. Πορφύρας - Roster 2021-22| **#** | **Ονοματεπώνυμο** | **Ύψος (cm)** | **Θέση** | **Ημ. Γέννησης** | **Εθνικότητα** | **Προηγούμενη Ομάδα** |
| 1 | **Σακιζλή Αναστασία** | 179 | Διαγώνια | 10/02/2006 | GRE | Α.Ο.Φ. Πορφύρας |
| 2 | **Περέρα Μαίρη Άτζελα** | 174 | Κεντρική | 20/02/2004 | GRE | Α.Ο.Φ. Πορφύρας |
| 4 | **Σάντε Μαρία** | 181 | Κεντρική | 08/10/1997 | GRE | Ηλυσιακός Α.Ο. |
| 5 | **Θαλασσινού Εβελίνα** | 171 | Ακραία | 11/05/1995 | GRE | Α.Ο.Φ. Πορφύρας |
| 7 | **Παγωμένου Ελένη** | 178 | Ακραία | 18/07/2002 | GRE | Ηλυσιακός Α.Ο. |
| 9 | **Αφεντάκη Μαρία** | 161 | Ακραία | 02/08/2003 | GRE | Α.Ο.Φ. Πορφύρας |
| 10 | **Ευαγγέλου Δήμητρα** | 180 | Ακραία | 09/07/2002 | GRE | Α.Ο.Φ. Πορφύρας |
| 11 | **Γκούρα Νόβη** | 184 | Κεντρική | 27/03/1980 | GRE | Α.Ο.Φ. Πορφύρας |
| 12 | **Βαλσαμάκη Δήμητρα** | 163 | Λίμπερο | 17/01/2004 | GRE | Α.Ο.Φ. Πορφύρας |
| 13 | **Μπουτσελάκου Πετρίνα** | 165 | Λίμπερο | 13/07/2000 | GRE | Α.Ο.Φ. Πορφύρας |
| 14 | **Μασούρα Εύα** | 172 | Πασαδόρος | 15/03/1998 | GRE | Ηλυσιακός Α.Ο. |
| 15 | **Ποντικάκη Αναστασία** | 183 | Κεντρική | 02/03/2000 | GRE | Α.Ο.Φ. Πορφύρας |
| 17 | **Ροντρίγκες Ντε Μέλο Ταϊάνα** | 180 | Διαγώνια | 30/03/1996 | BRA | Α.Ο.Φ. Πορφύρας |
| 18 | **Παβλένκο Ξένια** | 184 | Ακραία | 30/08/1993 | AZE | Αζεραΐλ Μπακού (Αζερμπαϊτζάν) |
| 19 | **Αλισάνοβα Σαφαγκάτ** | 178 | Πασαδόρος | 03/08/1991 | AZE | Αμπσερόν (Αζερμπαϊτζάν) |
| 20 | **Αλμπάνη Νεφέλη** | 190 | Κεντρική | 24/07/2002 | GRE | Α.Ο.Φ. Πορφύρας |

Τμήμα κολύμβησης
----------------

Η ίδρυση τμήματος κολύμβησης αποφασίστηκε από τη διοίκηση του συλλόγου το έτος 1961. Πρώτος έφορος ορίστηκε ο Μιχάλης Γιαννίκιος. Το τμήμα αυτό δεν υφίσταται πλέον.

Παραπομπές
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30  «Ιστορία του Πορφύρα» Αρχειοθετήθηκε 2014-05-31 στο Wayback Machine. πληροφορίες στον επίσημο ιστότοπο του συλλόγου.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32  «Διακρίσεις & Ιστορικοί Σταθμοί» Αρχειοθετήθηκε 2014-05-30 στο Wayback Machine. πληροφορίες στον επίσημο ιστότοπο του συλλόγου.
3. ↑  «Λάμπρος Πορφύρας ο ποιητής σύμβολο για τη Φρεαττύδα», πληροφορίες στον επίσημο ιστότοπο του συλλόγου.
4. 1 2 3  «Κυπελλούχος ο Πορφύρας»[*νεκρός σύνδεσμος*], άρθρο στον ιστότοπο SuperBasket.gr, 12 Φεβρουαρίου 2010.
5. 1 2 3  «Κυπελλούχος ο Πορφύρας!»[*νεκρός σύνδεσμος*], άρθρο στον ιστότοπο SuperBasket.gr, 13 Φεβρουαρίου 2010.
6. ↑  «Στη Γ' Εθνική και νταμπλούχος ο Εθνικός»[*νεκρός σύνδεσμος*], άρθρο στον ιστότοπο SentraGoal.gr, 29 Απριλίου 2009.
7. ↑  «Α’ ΕΣΚΑΝΑ – 26η αγωνιστική… Στη Γ’ εθνική ο Φάρος Κερατσινίου!», άρθρο στον ιστότοπο InfoBasket.gr, 30 Απριλίου 2013.
8. ↑  «Α" ΕΣΚΑΝΑ – 26η αγωνιστική… Φινάλε-θρίλερ», άρθρο στον ιστότοπο InfoBasket.gr, 6 Μαΐου 2014.
9. ↑  «Οργανόγραμμα - Διοίκηση», πληροφορίες στον επίσημο ιστότοπο του συλλόγου.
10. ↑  «Στο "τιμόνι" του Πορφύρα ο Κλιγκόπουλος!» Αρχειοθετήθηκε 2013-08-20 στο Wayback Machine. άρθρο στον ιστότοπο SuperBasket.gr, 23 Μαΐου 2013.
11. ↑  «Αφιέρωμα: όλοι οι πρωταθλητές παίδων του ΠΑΟΚ», πληροφορίες στον επίσημο ιστότοπο του τμήματος καλαθοσφαίρισης του ΠΑΟΚ
12. ↑  «Αφιέρωμα στον τελικό Κυπέλλου ΕΣΚΑΝΑ!», άρθρο στον ιστότοπο WePlayBall.gr, 1 Μαρτίου 2014.
13. 1 2  «Κυπελλούχος ο Πορφύρας» Αρχειοθετήθηκε 2011-03-20 στο Wayback Machine. άρθρο στον ιστότοπο SuperBasket.gr, 14 Μαΐου 2007.
14. ↑  «Κυπελλούχος ο Πορφύρας» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 14 Μαΐου 2007.
15. ↑  «Πρωταθλητής ο Κρόνος στην Α' Γυναικών» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 7 Απριλίου 2008.
16. ↑  «Αποτελέσματα ΕΣΚΑΝΑ: Κυρίαρχος ο Πειραϊκός», άρθρο στον ιστότοπο WePlayBall.gr, 6 Απριλίου 2009.
17. ↑  «Αποτελέσματα ΕΣΚΑΝΑ (Θέσεις 1-8): Ωρα για πλέι οφ!», άρθρο στον ιστότοπο WePlayBall.gr, 19 Απριλίου 2010.
18. ↑  «Αποτελέσματα Πλέι Οφ ΕΣΚΑΝΑ: Πέρασε ο Πορφύρας, ανατροπή και ισοφάριση για τους Κυρίαρχους!», άρθρο στον ιστότοπο WePlayBall.gr, 26 Απριλίου 2010.
19. 1 2  «Αποτελέσματα πλέι οφ ΕΣΚΑΝΑ: Πρόκριση... με ξύλο για τους Κυρίαρχους!», άρθρο στον ιστότοπο WePlayBall.gr, 12 Μαΐου 2010.
20. ↑  «Τέλος η Δέδε από τον Πορφύρα», άρθρο στον ιστότοπο WePlayBall.gr, 12 Ιουνίου 2010.
21. ↑  «Ανέλαβε τον Πορφύρα η Γανωτή», άρθρο στον ιστότοπο WePlayBall.gr, 19 Ιουνίου 2010.
22. ↑  «Πορφύρας (Γυναίκες): Σε τρία χρόνια στην Α2» Αρχειοθετήθηκε 2013-10-04 στο Wayback Machine. αφιέρωμα στον ιστότοπο AttikaBasket.gr, 13 Σεπτεμβρίου 2010.
23. ↑  «Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.
24. 1 2 3 4  «Αυτή είναι η διαδρομή του Πορφύρα. Και προχωράμε.....», ανάρτηση στον επίσημο ιστότοπο του τμήματος.
25. 1 2  «Βαθμολογία Α2 Γυναικών 2012-2013: 2ος Όμιλος» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
26. ↑  «Rosters Α2 Γυναικών 2012-2013: 2ος Όμιλος» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
27. ↑  «Βαθμολογία Α2 Γυναικών 2013-2014: 1ος Όμιλος» Αρχειοθετήθηκε 2014-07-07 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
28. ↑  User, Super. «Ο Πορφύρας στην Ευρώπη!». *portnet.gr*. Ανακτήθηκε στις 24 Ιανουαρίου 2022.
29. ↑  Tihalas, D. «Challenge Cup: Πειραϊκός εμφύλιος στις γυναίκες, στα εύκολα ο ΑΟ Θήρας». Ανακτήθηκε στις 24 Ιανουαρίου 2022.
30. ↑  «2-507, AOF Porfyras PIRAEUS v Olympiacos PIRAEUS | CEV». *www.cev.eu*. Ανακτήθηκε στις 24 Ιανουαρίου 2022.
31. ↑  «2-508, Olympiacos PIRAEUS v AOF Porfyras PIRAEUS | CEV». *www.cev.eu*. Ανακτήθηκε στις 24 Ιανουαρίου 2022.
32. ↑  s.a, sunTech. «Βαθμολογία». *www.volleyball.gr*. Ανακτήθηκε στις 24 Ιανουαρίου 2022.
33. 1 2  «ΑΟΦ Πορφύρας | ΕΛΛΗΝΙΚΗ ΟΜΟΣΠΟΝΔΙΑ ΠΕΤΟΣΦΑΙΡΙΣΗΣ». *www.volleyball.gr*. Αρχειοθετήθηκε από το πρωτότυπο στις 24 Ιανουαρίου 2022. Ανακτήθηκε στις 24 Ιανουαρίου 2022.
34. ↑  s.a, sunTech (4 Ιουνίου 2022). «Παραμονή για τον Πανναξιακό, υποβιβασμός για τον Πορφύρα». *www.volleyball.gr*. Ανακτήθηκε στις 27 Απριλίου 2022.
35. ↑  «Ο θαυματοποιός Κωστακόπουλος, η αυτοχειρία των Αμαζόνων και ο σοβαρός Πανναξιακός». *SDNA*. 6 Απριλίου 2022. Ανακτήθηκε στις 27 Απριλίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο.Φ. Πορφύρας, επίσημος ιστότοπος του συλλόγου.
* Α.Ο.Φ. Πορφύρας, επίσημος ιστότοπος του τμήματος πετοσφαίρισης.
* Ύμνος της Ομάδας, έργο του μουσικοσυνθέτη και στιχουργού Ιωάννη Μαρκαντωνάτου.

  

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αγριά
* Αλμυρός
* Αμπελώνας
* Άμφισσα
* Ανόρθωσις Βόλου
* Αχέρων Καναλακίου
* Ιωάννινα (Σ.Κ.)
* Νίκαια 2012
* Παραμυθιά
* Σοφάδες
* Τιτάνες Παλαμά
* Τρίκαλα
 |  |
|  |
| 2ος Όμιλος Βορρά | 
* Άθλος Αλεξανδρείας
* Αρετσού Καλαμαριάς
* Εθνικός Κοζάνης
* Ιωνικός Ιωνίας
* Καστοριά
* Κούπα Κιλκίς
* Μελίκη
* Μ.Ε.Ν.Τ.
* Όλυμπος Ελευθερίου-Κορδελιού
* Π.Α.Ο.Κ. Μεσοποταμίας
* Πιερικός Αρχέλαος
 |
|  |
| 3ος Όμιλος Βορρά | 
* Απόλλων Καλαμαριάς
* Αρίων Ξάνθης
* Ασπίδα Ξάνθης
* Βασιλικά Θεσσαλονίκης
* Γαλάτιστα
* Διγενής Λακκώματος
* Δράμα
* Ελπίς Αμπελοκήπων
* Ευρώπη '87 Πευκοχωρίου
* Κολλέγιο Ανατόλια
* Κομοτηνή
* Ρούπελ Σιδηροκάστρου
 |
|  |
| 1ος Όμιλος Νότου | 
* Αγία Παρασκευή
* Γαλήνη Αχαΐας
* Γλαύκος Πατρών
* Δίων Κυπαρισσεύς
* Ερμιονίδα
* Καλαμάτα (Α.Ο.)
* Καλαμάτα (Σ.Κ.)
* Νήαρ Ηστ Καισαριανής
* Παλαίμων Κορίνθου
* Παναχαϊκή
* Πήγασος Θυρέας
* Σφήκα Αμαλιάδας
 |
|  |
| 2ος Όμιλος Νότου | 
* Αναγέννηση Αρκαλοχωρίου
* Άρης Νικαίας
* Διαγόρας Ρόδου
* Εργοτέλης Ηρακλείου
* Ηλιούπολη
* Κορωπί
* Κρόνος Αγίου Δημητρίου
* Μελίσσια
* Πεντέλη
* Πέρα
* Πορφύρας Φρεαττύδος
* Χαλάνδρι
 |
|  |
| 3ος Όμιλος Νότου | 
* Αιολικός Μυτιλήνης
* Αργοναύτης Τριγλίας
* Βροντάδος Χίου
* Δάφνη
* Ελευθερία Μοσχάτου
* Ένωση Αττάλου Καλύμνου
* Ίκαρος Καλλιθέας
* Μανδραϊκός
* Νίκη Αμαρουσίου
* Πικέρμι
* Ποσειδών Νέου Ψυχικού
* Φοίνιξ Πειραιώς
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 1ος Όμιλος Βορρά | 
* Αναγέννηση Νέου Ρυσίου
* Απόλλων Καλαμαριάς
* Απόλλων Πτολεμαΐδας
* Αργοναύτες Αγρινίου
* Άρης Θεσσαλονίκης
* Ιωάννινα (Σ.Κ.)
* Λασσάνης Κοζάνης
* Ολύμπια Λάρισας
* Χ.Α.Ν.Θ.
 |  |
|  |
| 2ος Όμιλος Βορρά | 
* Ασπίδα Ξάνθης
* Ηρακλής Θεσσαλονίκης
* Νεάπολη
* Πάνθηρες Καβάλας
* Πανόραμα
* Πανσερραϊκός
* Πιερικός Αρχέλαος
* Πιερία
* Πυλαία
 |
|  |
| 1ος Όμιλος Νότου | 
* Αθηναϊκός Βύρωνος
* Άμιλλα Περιστερίου
* Αμύντας Υμηττού
* Άρις Καλαμάτας
* Ατρόμητος Πειραιώς - Ηρακλής
* Δαναοί Άργους
* Πανιώνιος Σμύρνης
* Πορφύρας Φρεαττύδος
* Προμηθέας Πατρών
 |
|  |
| 2ος Όμιλος Νότου | 
* Αγία Παρασκευή
* Α.Ε.Κ. Περιστερίου
* Αιγέας Χίου
* Ιωνικός Νέας Φιλαδέλφειας
* Κρόνος Αγίου Δημητρίου
* Μελίσσια
* Τερψιθέα Γλυφάδας
* Φοίνιξ Πειραιώς
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Volley League Γυναικών [1ο Επίπεδο] 2022-2023 |
| --- |
|  |
| 0 | 
* Α.Ε.Κ.
* Α.Ο. Αιγάλεω
* Άρης Θεσσαλονίκης
* Ζ.Α.Ο.Ν.
* Ηλυσιακός
* Θέτις Βούλας
* Α.Ο. Θήρας
* Α.Ο. Λαμίας
* Α.Ο. Μαρκοπούλου
* Ολυμπιακός Πειραιώς
* Παναθηναϊκός
* Π.Α.Ο.Κ.
 |  |

 |